作者：葛立方
词牌/韵律：多丽

paragraphs: 冷云收，小园一段瑶芳。
乍春来、未回穷腊，几枝开犯严霜。
傍黄昏、暗香浮动，照清浅、疏影低昂。
却月幽姿，含章媚态，姮娥姑射下仙乡。
倚阑看、殷勤持酒，索笑也何妨。
堪怜处，东君不管，独自凄凉。
算何人、为伊销断，古今才子篇章。
有西湖、赋诗处士，□东阁、年少台郎。
驿使来时，吴王醉处，几番牵动广平肠。
剩宴赏、微酸如豆，又是隔年长。
高楼外，莫教羌管，吹堕寒香。